4. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 159875/3954/1877 της 16/29 Ιουν. 1977 (ΦΕΚ Β΄ 610) Περί τρόπου κατανομής, από τους Ο.Ε.Β., των δαπανών διοικήσεως, λειτουργίας και συντηρήσεως των εγγειοβελτιωτικών έργων μεταξύ των ωφελουμένων. Έχοντας υπόψη: 1.Το άρθρ. 1 του Νόμ. 414/76 «περί τροποποιήσεως και συμπληρώσεως διατάξεων του Ν.Δ. 3881/58 «περί Έργων Εγγείων Βελτιώσεων». 2.Την ανάγκη της καλής λειτουργίας και συντηρήσεως των εγγειοβελτιωτικών έργων, προς το σκοπό της ταχύτερης και πλήρους αξιοποιήσεώς τους. 3.Τη, με αριθμό 16/5.5.1977, γνωμοδότηση του Κ.Γ.Σ.Ε.Ε. για το ανωτέρω θέμα, αποφασίζουμε: Καθορίζουμε ως ακολούθως τον τρόπο κατανομής, από τους Ο.Ε.Β., των δαπανών διοικήσεως, λειτουργίας και συντηρήσεως των εγγειοβελτιωτικών έργων μεταξύ των ωφελουμένων. Ι.Γενικές Διατάξεις: Α.Αυτοτελή στραγγιστικά ή αποχετευτικά έργα: 1.Επιβάλλεται στρεμματική εισφορά σ’ολόκληρη την έκταση που εξυπηρετείται από τα έργα και η οποία περιλαμβάνει το σύνολο των δαπανών διοικήσεως, λειτουργίας και συντηρήσεως του στραγγιστικού και οδικού δικτύου αυτών. 2.Στις περιπτώσεις που η στράγγιση ή η αποχέτευση των υδάτων γίνεται με άντληση, οι δαπάνες διοικήσεως, λειτουργίας και συντηρήσεως των αντλιοστασίων βαρύνουν μόνον την έκταση που εξυπηρετείται απ’ αυτά. Β΄.Αρδευτικά–Στραγγιστικά–Αποχετευτικά Έργα: 1.Επιβάλλεται στρεμματική εισφορά που περιλαμβάνει: α)Τις δαπάνες του στραγγιστικού–αποχετευτικού και οδικού δικτύου που κατανέμονται όπως και στα αυτοτελή στραγγιστικά ή αποχετευτικά έργα. β)Τις δαπάνες διοικήσεως, λειτουργίας και συντηρήσεως των αρδευτικών δικτύων, που κατανέμονται σ’ ολόκληρη την έκταση η οποία μπορεί να αρδευθεί (αρδεύσιμη) απ’ αυτά, ανεξάρτητα από το αν ο παραγωγός αρδεύει ή όχι τον αγρό του. 2.Στις περιπτώσεις που η άρδευση γίνεται με άντληση η ανωτέρω στρεμματική εισφορά περιλαμβάνει και στις δαπάνες γενικά συντηρήσεως των αντλιοστασίων αρδεύσεως, ως και αμοιβής του προσωπικού λειτουργίας αυτών, που κατανέμονται στην έκταση που μπορεί να αρδευθεί απ’ αυτά, ανεξάρτητα από το αν ο παραγωγός αρδεύει ή όχι τον αγρό του. Σελ. 562 (δ) Τεύχος ΣΤ22-Σελ. 106 16.Η.γ.4 Οργανισμοί Εγγείων Βελτιώσεων 3.Επιβάλλεται αρδευτικό τέλος ή αντίτιμο χρήσεως ύδατος για κάθε κυβικό μέτρο ύδατος αν λειτουργούν υδρόμετρα ή για κάθε  ώρα παροχής ύδατος αν το ύδωρ χορηγείται με την ώρα, μόνον για την έκταση που θα αρδευθεί και το οποίο καλύπτει τις δαπάνες ενεργείας (Δ.Ε.Η. ή καύσιμα και λιπαντικά σε πετρελαιοκίνητα) για τη λειτουργία των αντλιοστασίων αρδεύσεως. ΙΙ.Ειδικές Διατάξεις: Α.Οι επιβαλλόμενες, στα αρδευτικά έργα στρεμματικές εισφορές στραγγίσεως–αρδεύσεως και τα αρδευτικά τέλη, ή αντίτιμο χρήσεως ύδατος κατά τις διατάξεις των Κεφαλαίων Ι/Α και Ι/Β, δύνανται να διαφοροποιούνται, από τους ΟΕΒ, με αυξομείωσή τους μεταξύ των ωφελουμένων, ανάλογα με το είδος καλλιεργείας, τη μέθοδο αρδεύσεως που εφαρμόζεται από αυτούς και τις τυχόν ειδικές συνθήκες ωρισμένων περιοχών των έργων. «Β.Ειδικώτερα για την ορυζοκαλλιέργεια οι στρεμματικές εισφορές στράγγισης–άρδευσης και τα αρδευτικά τέλη πρέπει να ορίζονται από τους Ο.Ε.Β. τουλάχιστο στο διπλάσιο της μέσης εισφοράς και αρδευτικού τέλους των άλλων συνήθων καλλιεργειών». Η περίπτ. Β αντικαταστάθηκε ως άνω από την 127049/4 Μαρτ.–8 Απρ. 1983 (ΦΕΚ Β΄ 165) αποφ. Υπ. Γεωργίας. Γ.Το ύψος των στρεμματικών εισφορών και των αρδευτικών τελών ή του αντιτίμου χρήσεως ύδατος, που θα καθορίζεται, από τους ΤΟΕΒ, σύμφωνα με τις διατάξεις του άρθρ. 3 παρ. 2 και 3 του Ν.Δ. 1277/72 και του άρθρ. 1 του Νόμ. 414/76, πρέπει να ανταποκρίνεται στις πραγματικές δαπάνες διοικήσεως, λειτουργίας και συντηρήσεως των έργων, για τα οποία έχουν τη σχετική ευθύνη, όπως και στις αντίστοιχες δαπάνες των έργων Α΄ Τάξεως, που διοικούνται από τους ΓΟΕΒ. Δ.Οι διατάξεις αυτές έχουν εφαρμογή και για τον Οργανισμό Κωπαΐδος, Αρδευτικό Οργανισμό Στυμφαλίας–Ασωπού–Κορινθίας (ΑΟΣΑΚ)και Οργανισμού Λεσινίου. Η απόφαση αυτή να δημοσιευθεί στην Εφημερίδα της Κυβερνήσεως και θα ισχύσει από την 1ην Ιανουαρίου 1978. 